

### Hospodárska a sociálna rada

### Slovenskej republiky

## Ján Richter

## predseda

##  Bratislava 17.12.2018

 Číslo záznamu: 62153/2018

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 17.12.2018**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

**Program:**

1. Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov

Predkladá: MDV SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov

Predkladá: MPRV SR

1. Akčný plán pre životné prostredie a zdravie obyvateľov Slovenskej republiky V. (NEHAP V.)

 Predkladá: MZ SR

1. Návrh nariadenia vlády, ktorým sa dopĺňa nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov

Predkladá: MS SR

1. Návrh zákona o pedagogických zamestnancoch a odborných zamestnancoch a o zmene a doplnení niektorých zákonov

Predkladá: MŠVVŠ SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Predkladá: MŠVVŠ SR

1. Správa o postupoch zabezpečenia uvedenia úrovne kvalifikácie v Slovenskom kvalifikačnom rámci (SKKR) na všetkých dokladoch o dosiahnutom vzdelaní (s odkazom na príslušnú úroveň Európskeho kvalifikačného rámca)

Predkladá: MŠVVŠ SR

1. Správa o stave implementácie výskumu "Vzdelanie a zručnosti online" (PIAAC Online) - identifikácia a zhodnotenie úrovne kompetencií pre 21. storočie za účelom pravidelného sledovania zmien a vývoja zručností a lepšieho zacielenia vzdelávacích programov ďalšieho vzdelávania - návrh opatrení na šírenie výskumu

Predkladá: MŠVVŠ SR

Rokovanie otvoril a viedol predseda rady pán Richter, ktorý privítal členov rady.

Predseda rady požiadal o doplnenie programu o bod:

1. Návrh nariadenia vlády Slovenskej republiky, ktorým sa ustanovuje výška odvodu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, použití, vedení jeho evidencie a o spôsobe a lehotách jeho úhrady

Predkladá: MH SR

Sociálni partneri súhlasili s navrhnutým programom aj s jeho doplnením.

**K bodu 1**

Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov

Predmetný návrh zákona uviedol minister dopravy a výstavby pán Érsek.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 2**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov

Predmetný návrh nariadenia uviedol štátny tajomník Ministerstva pôdohospodárstva a rozvoja vidieka pán Csicsai.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženým návrhom nariadenia bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 3**

Akčný plán pre životné prostredie a zdravie obyvateľov Slovenskej republiky V. (NEHAP V.)

Predmetný materiál uviedla ministerka zdravotníctva pani Kalavská.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému materiálu pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý predniesol pripomienky:

1. Pripomienka k časti 3 bodu 3.2.2. Súčasný stav k textu:

„Znižovanie ochorení súvisiacich s vodou je jedným z cieľom medzinárodného dokumentu Protokol o vode a zdraví, ktorý Slovenská republika v súčasnosti napĺňa realizáciou 12 národných cieľov, stanovených v roku 2014“

Pripomienka a odôvodnenie: Bolo by vhodné uviesť, dokedy má Slovenská republika naplniť národné ciele. Ak nie je uvedený dátum ani v dokumente, potom by sa to mal čitateľ tu dozvedieť.

2. Pripomienka k časti 3 bodu 3.2.4. Navrhované ciele

Cieľ uvedený ako „2) Posilniť záujem verejnosti o používanie pitnej vody“ navrhujeme preformulovať nasledovne: „2) Posilniť záujem verejnosti o používanie pitnej vody prostredníctvom verejných vodovodov“

Odôvodnenie: Z pôvodnej formulácie nevyplýva zrejme zamýšľané odporúčanie na pripojenie k verejným vodovodom.

3. Pripomienka k časti 3 bodu 3.3.4. Navrhované ciele

K cieľu 2) Zavedenie národného programu ľudského biomonitoringu v Slovenskej republike

Pripomienka a odôvodnenie: Cieľ je ambiciózny a nejasný, chýba mu bližšie vysvetlenie v rámci akčného plánu. Otázkou je tiež, či to už zamestnávatelia dnes nerobia pre svojich zamestnancov v zmysle 355/2007 a 124/2006 Z. z. Malo by byť jasne pomenované, aké úlohy si stanoví štát a aké úľavy a pomoc poskytne zamestnávateľom. Faktom je, že štát by mal pristúpiť k úlohe aktívne, pretože môže ísť o hodnotný súbor dát.

Po vysvetlení pripomienok predkladateľom AZZZ SR zobrala predložený materiál na vedomie bez pripomienok.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho zobrať na vedomie.

Stanovisko za APZ predniesol pán Beljajev, ktorý uviedol, že APZ súhlasí s predloženým materiálom bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 4**

Návrh nariadenia vlády, ktorým sa dopĺňa nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov

Predmetný návrh nariadenia uviedol Minister spravodlivosti pán Gál.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženým návrhom nariadenia bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 5**

Návrh zákona o pedagogických zamestnancoch a odborných zamestnancoch a o zmene a doplnení niektorých zákonov

Predmetný návrh zákona uviedla ministerka školstva, vedy, výskumu a športu pani Lubyová.

Stanovisko za KOZ SR predniesol pán Ondek, ktorý uviedol, že napriek tomu, že musí konštatovať, že majú dobrú spoluprácu s predkladateľom návrhu zákona, majú 13 zásadných pripomienok:

1. v § 3, ods. 2 žiadame doplniť druhú vetu, ktorá znie: „Neodborným zasahovaním do výkonu pracovných činností je aj zásah zriaďovateľa, resp. jeho zamestnanca“.
2. V § 4 žiadame vypustiť povinnosť uvedenú v písmene j: „j) absolvovať aktualizačné zvdelávanie v rozsahu najmenej 20 hodín za dva školské roky,“
3. Upozorňujeme na rozpor so zákonom č. 355/2007, §30e ods. 16 posúdenie zdravotnej spôsobilosti na prácu zabezpečuje zamestnávateľ! Navrhujeme formuláciu: „Ak má zamestnávateľ dôvodné podozrenie, že došlo k zmene zdravotnej spôsobilosti pedagogického zamestnanca alebo odborného zamestnanca, zabezpečí posúdenie zdravotnej spôsobilosti na výkon práce. Náklady priamo spojené s preukazovaním zdravotnej spôsobilosti lekárskym posudkom uhrádza zamestnávateľ. Následne uviesť odkaz na § 30e a 30f zákona č. 355/2007 Z.z.“.
4. V § 20, ods. 1 žiadame vypustiť druhú vetu a následne upraviť v súlade s tým celý text zákona.
5. V § 35, ods. 4 žiadame za slovo „vzdelávanie“ dať čiarku a doplniť slová: „Alebo má 5 rokov pedagogickej činnosti v príslušnej kariérovej pozícii.“
6. V § 35, ods. 5 žiadame vypustiť: „5) Splnenie podmienky podľa odseku 4 sa nevyžaduje od učiteľa materskej školy a učiteľa prvého stupňa základnej školy.“
7. V § 49, ods. 3 žiadame namiesto slov „najmenej 100 hodín“ dať slová „najmenej 50 hodín“.
8. V § 57, ods. 3 žiadame v 3 vete za slovom „pomoci“ vypustiť slovné spojenie a „a zriaďovateľ“
9. V § 60 ods. 2 písm., a) žiadame pôvodný text nahradiť: „a) každú kategóriu pedagogického zamestnanca, v ktorej spĺňa kvalifikačný predpoklad na výkon pracovnej činnosti,“
10. V § 87 ods. 3 na konci vety za slovom „predmetov“ dať bodku a vypustiť slová „najdlhšie do 31. augusta 2022.
11. V § 90 ods. 1 za slovo „Atestácia“ vložiť slová „a jej náhrady“
12. Čl. III, novelizačný bod 8 - § 14e, ods. 1 navrhujeme: „v písm. a) zmeniť 6 % na 12 %, v písm. b) zmeniť 3 % na 12 % a doplniť písm. e) 12 % z platovej tarify platovej triedy a pracovnej triedy, do ktorej je zaradený za vykonanie rigoróznej skúšky.“
13. V čl. III, novelizačný bod 9 - § 32g navrhujeme nahradiť text „31.augusta 2023“ textom: 31. augusta 2026.

Predkladateľka zákona ministerka Lubyová konštatovala, že pripomienky č. 3, 8, 11 akceptujú a o ďalších budú viesť ďalej rokovania s KOZ SR.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní pripomienkovala, pričom zásadné pripomienky boli prerokované a rozpory odstránené. RÚZ berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že predkladateľ materiál predkladá s rozpormi s MF SR, MPSVR SR, OZPŠaV SR, AZZZ SR a ZMOS.

Pripomienky ZMOS-u k návrhu:

Predložený návrh zákona obsahuje podstatné zmeny v kvantifikácii dopadov, zrušenie kreditového systému a taktiež úplne nové znenie čl. III., ktoré neboli predmetom medzirezortného pripomienkového konania . Zastávame názor, že nastala situácia v súlade s ustanovením čl. 14 ods. 8 Legislatívnych pravidiel vlády SR: „(8) Ak sa návrh zákona podstatne zmení podľa výsledkov pripomienkového konania, predloží ho predkladateľ opätovne na pripomienkové konanie, vrátane posúdenia vybraných vplyvov podľa čl. 12.**“**

Predkladateľ neakceptoval zásadnú pripomienku ZMOS, že návrh zákona je v rozpore s ustanovením § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov ako aj s ustanovením čl. 20 ods. 2 Legislatívnych pravidiel vlády SR, „Pri návrhoch zákonov, ktoré majú vplyv na rozpočet verejnej správy, musia byť uvedené a zdôvodnené ich predpokladané finančné dôsledky na rozpočet verejnej správy, a to nielen na bežný rok, ale aj na nasledujúce rozpočtové roky. Spolu s tým musia byť uvedené aj návrhy na úhradu zvýšených výdavkov alebo na úhradu úbytku príjmov rozpočtu verejnej správy.“

ZMOS trvá na zásadných pripomienkach, ktoré boli vznesené v rámci medzirezortného pripomienkového konania a sú predmetom rozporu aj na rokovaní HSR tak, ako boli uvedené vo vyhlásení predkladateľa podľa čl.23 písm. a) legislatívnych pravidiel vlády SR.

ZMOS trvá na zapracovaní vznesených zásadných pripomienok k materiálu, uplatnených v medzirezortnom pripomienkovom konaní a na rokovaní HSR.

 Predkladateľka zákona ministerka školstva uviedla, že má záujem na pokračovaní v rokovaniach aj so ZMOS-om.

Stanovisko za APZ predniesol pán Beljajev, ktorý uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

**Záver:**

**Rada**

1. **nedospela k dohode z dôvodu nesúhlasu KOZ SR a ZMOS-u,**

**AZZZ SR, APZ a RÚZ súhlasili s predloženým návrhom zákona bez pripomienok.**

1. **predkladateľka zákona vyjadrila pripravenosť ďalej rokovať s KOZ SR a so ZMOS-om.**

**K bodu 6**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Predmetný návrh nariadenia uviedla ministerka školstva, vedy, výskumu a športu pani Lubyová.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženým návrhom nariadenia bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 7**

Správa o postupoch zabezpečenia uvedenia úrovne kvalifikácie v Slovenskom kvalifikačnom rámci (SKKR) na všetkých dokladoch o dosiahnutom vzdelaní (s odkazom na príslušnú úroveň Európskeho kvalifikačného rámca)

Predmetnú správu uviedla ministerka školstva, vedy, výskumu a športu pani Lubyová.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženej správe pripomienky a berie ju na vedomie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a berie ho na vedomie.

Stanovisko za RÚZ predniesol pán Spišák, ktorý uviedol, že materiál ne bol predmetom medzirezortného pripomienkového konania. RÚZ berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženou správou bez pripomienok a berie ju na vedomie.

**Záver:**

**Rada**

1. **súhlasí s predloženou správou bez pripomienok,**
2. **odporúča ju na ďalšie konanie.**

**K bodu 8**

Správa o  stave implementácie výskumu "Vzdelanie a zručnosti online" (PIAAC Online) - identifikácia a zhodnotenie úrovne kompetencií pre 21. storočie za účelom pravidelného sledovania zmien a vývoja zručností a lepšieho zacielenia vzdelávacích programov ďalšieho vzdelávania - návrh opatrení na šírenie výskumu

Predmetnú správu uviedla ministerka školstva, vedy, výskumu a športu pani Lubyová.

Stanovisko za KOZ SR predniesla pani Uhlerová, ktorá uviedla, že KOZ SR *vyjadruje znepokojenie nad výsledkami vyplývajúcimi* zo Správy o stave implementácie výskumu „Vzdelanie a Zručnosti Online“ (tzv. PIAAC Online) – identifikácia a zhodnotenie úrovne kompetencií pre 21. storočie za účelom pravidelného sledovania zmien a vývoja zručností a lepšieho zacielenia vzdelávacích programov ďalšieho vzdelávania – návrh opatrení na šírenie výskumu predloženej na plenárne rokovanie HSR SR.

Z predloženého materiálu vyplýva, že v rámci analýzy údajov výskumu PIAAC bola špecifická oblsť otázok zameraná na využitie zručností v pracovnom prostredí., Štatistickými metódami boli určené zručnosti, ktoré sú pomerne ľahko nahraditeľné strojmi či automatizáciou pracovného miesta. Spomedzi všetkých krajín zahrnutých vo výskume, 13 % súčasných pracovných pozícií je považovaných , s väčšou ako 70-percentnou pravdepodobnosťou, za ohrozené v blízkej budúcnosti automatizáciou. Predkladateľ materiálu v tejto súvislosti uvádza, že „Alarmujúca pre Slovenskú republiku je skutočnosť, že u nás je takto ohrozených až 33 % súčasných pracovných pozícií.

KOZ SR odporúča predložený materiál vziať na vedomie.

Stanovisko za AZZZ SR predniesol pán Karlubík, ktorý uviedol, že AZZZ SR nemá k predloženému materiálu pripomienky a berie ho na vedomie.

Stanovisko za RÚZ predniesol pán Spišák, ktorý uviedol, že materiál ne bol predmetom medzirezortného pripomienkového konania. RÚZ berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ súhlasí s predloženou správou bez pripomienok a berie ju na vedomie.

**Záver:**

**Rada**

1. **súhlasí s predloženou správou bez pripomienok,**
2. **odporúča ju na ďalšie konanie.**

**K bodu 9**

Návrh nariadenia vlády Slovenskej republiky, ktorým sa ustanovuje výška odvodu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, použití, vedení jeho evidencie a o spôsobe a lehotách jeho úhrady

Predmetný návrh nariadenia uviedol štátny tajomník Ministerstva hospodárstva pán Ferencz.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý dal slovo pánovi Jonášovi. Pripomienka k NB č. 1, Príloha

Do tabuľky v Prílohe navrhuje AZZZ SR doplniť ďalší riadok: Výroba ostatných základných organických chemikálií - 20140

Predkladateľ návrhu nariadenia štátny tajomník Ferencz informoval prítomných, že ešte pred rokovaním HSR sa dohodol aj s AZZZ SR a APZ.

AZZZ SR odporúča materiál na ďalšie legislatívne konanie.

Stanovisko za RÚZ predniesol pán Spišák, ktorý uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

Stanovisko za ZMOS predniesol pán Turčány, ktorý uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

Stanovisko za APZ predniesol pán Beljajev, ktorý uviedol, že APZ na zásadnej pripomienke týkajúcej sa zníženia výšky elektroenergetickej náročnosti zo 60 % na 30 % netrvá a navrhuje, aby predkladateľ v januári 2019 začal proces novej notifikácie štátnej pomoci za účelom zmeny podmienok poskytnutia zľavy z platby odvodu na krytie historického dlhu.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 10**

**Rôzne**

* Informácia o stave prípravy riešenia a implementácie Národných projektov CSD a Sektorovo riadené inovácie

Požiadavka AZZZ SR a RÚZ

Štátny tajomník MPSVR SR Ondruš informoval prítomných o stave prípravy tak Národného projektu CSD ako aj projektu sektorovo riadené inovácie.

CSD – prebehlo vnútorné pripomienkové konanie, kde vzniesol pripomienky odbor kontroly ministerstva – v stredu je rozporové konanie. Predpokladá, že v polovici januára by mohla byť zahájená implementácia projektu.

Projekt sektorovo- riadené inovácie – už je uzatvorené pripomienkové konanie, projekt je pripravený, predpokladá, že v stredu bude pripravený návrh vyzvania. MPSVR SR čaká na odpoveď z ÚVO. Spustenie projektu sa predpokladá v januári 2019.

Štátny tajomník Ondruš prisľúbil, že v prvej polovici januára 2019 zvolá rokovanie Aliancie sektorových rád, na ktorej sa prerokuje spôsob rozdelenia dotácie na prevádzku Aliancie sektorových rád vo výške 1,5 mil.

* Návrh termínov HSR SR na rok 2019

 Predseda rady informoval, že máme pripravený predbežný návrh termínov na rok 2019 s tým, že sa na rokovaní Predsedníctva ešte vrátia k návrhu niektorých termínov a to najmä k termínu 27.5.2019 (po pripomienke p. Turčányho, že 29. 5. má ZMOS snem a tento termín je pre nich nevyhovujúci) a k termínu 28. 10. 2019 – vzhľadom k tomu, že je to pondelok kedy rokuje NR SR.

Predsedníctvo HSR SR Plenárne zasadnutie HSR SR

9,00 h (piatok) MPSVR SR 9,00 h (pondelok) ÚV SR

 **15.02.2019 25.02.2019**

 **05.04.2019 15.04.2019**

 **17.05.2019 27.05.2019**

 **14.06.2019 24.06.2019**

 **09.08.2019 19.08.2019**

 **13.09.2019 23.09.2019**

 **18.10.2019 28.10.2019**

 **29.11.2019 09.12.2019**

Sociálni partneri schválili termíny rokovaní na rok 2019 s tým, že Predsedníctvo HSR, môže upraviť podľa aktuálnych potrieb jednotlivé termíny.

Predseda rady v krátkosti zhodnotil celoročné fungovanie sociálneho dialógu na pôde HSR SR. Poďakoval prítomným za spoluprácu počas celého roka a zaželal všetkým príjemné sviatky.

Zapísala: Viera Poláková

za vládu

**Ján R I C H T E R**

predseda rady ...............................

za odbory

**Monika U H L E R O V Á**

podpredsedníčka rady ..............................

za zamestnávateľov

**Roman K A R L U B Í K** ................................

podpredseda rady